
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 27 

19 Ιανουάριου 1995 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της υπ' αριθμ, 010/81/ΑΣ 30/16.3.1994 


απόφασης του Υπουργού Εξωτερικών. 1 

Ανάθεση έργου με μίσθωση στο Τ ΑΞΥ. 2 

Τεχνικοοικονομικά στοιχεία που συνοδεύουν την αί¬ 
τηση υπαγωγής των ειδικών επενδύσεων στις διατά¬ 
ξεις του άρθρου 23β του Ν. 1892/1990 όπως ισχύει 
μετά την τροποποίησή του με το Ν. 2234/1994. .. 3 
Κριτήρια για την υπαγωγή των ειδικών επενδύσεων στις 
διατάξεις του άρθρου 23β του Ν. 1892/90, όπως 
τροποποιήθηκε και συμπληρώθηκε από το Ν. 2234/ 
1994, στοιχεία αξιολόγησης, βαθμολόγηση και τρό¬ 
πος λειτουργίας τους.'. 4 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αρίθ. 010.2/2/ΑΣ 7 (1) 

Τροποποίηση της υπ’ αριθμ. 010/81/ΑΣ 30/16.3.1994 
απόφασης του Υπουργού Εξωτερικών. 

Ο ΥΠΟΥΡΓΟΣ ΕΞΩΤΕΡΙΚΟΝ 

Εχοντας υπόψη τις διατάξεις: 

1. Του άρθρου 29 του Ν. 1558/1985 «Κυβέρνηση και 
Κυβερνητικά Όργανα» (Α' 137). 

2. Του Π.Δ. 477/1993 «Σύσταση Γενικής Γραμματείας 
Διοίκησης και Οργάνωσης στο Υπουργείο Εξωτερικών» (Α' 
209). 

3. Της υπ' αριθμ. 010/356/ΑΣ 194/1993 απόφασης 
του Πρωθυπουργού και του Υπουργού Εξωτερικών περί 
διορισμού Γενικής Γραμματέως στην Γενική Γραμματεία 
Διοίκησης και Οργάνωσης του ΥΠ.ΕΞ. (Γ. 232). 

4. Της παρ. 2 του άρθρου 4 του Ν. 419/1976 «Περί Ορ¬ 
γανισμού του Υπουργείου Εξωτερικών» (Α' 221). 

5. Του Π.Δ. 11/1992 «Αρμοδιότητες και διάρθρωση της 
Κεντρικής Υπηρεσίας του Υπουργείου Εξωτερικών» (Α' 
3). 

6. Των υπ' αριθμ. 010/31/ΑΣ 8/21.1.1994 και 010/ 
81/ΑΣ 30/16.3.1994 αποφάσεων περί μετάβιβάσεως αρ¬ 
μοδιοτήτων στην Γενική Γραμματέα Διοίκησης και Οργά¬ 
νωσης ΥΠ.ΕΞ. (ΦΕΚ 36 τ.Β' και 189 τ.Β'). 

7. Του άρθρου 27 του Ν. 2081/1992 (Α' 154) και το γε¬ 


γονός ότι από την παρούσα απόφαση δεν προκαλείται δα¬ 
πάνη σε βάρος του κρατικού προϋπολογισμού. 

8. Την υπηρεσιακή ανάγκη, αποφασίζουμε: 
Τροποποιούμε την υπ’ αριθμ. 010/81/ΑΣ 30/ 
16.3.1994 (ΦΕΚ 189 τ.Β') απόφασή μας, ως εξής: 

1. Το στοιχείο β της παραγράφου 7 του άρθρου μόνου 
της υπ’ αριθμ. 010/31/ΑΣ 8/21.1.1994 απόφασης, όπως 
αυτό έχει τροποποιηθεί από την υπ' αριθμ. 010/81/ΑΣ 
30/16.3.1994 νεώτερη απόφασή μας, αντικαθίσταται ως 
εξής: 

«α) Για θέματα αρμοδιάτητος της ΣΤ2 Διευθύνσεως 
εγκρίσεις δαπανών για σύναψη αρχικών συμβάσεων μι¬ 
σθώσεων κτιρίων αναμισθώσεων ή αναπροσαρμογών μι¬ 
σθωμάτων κτιρίων Αρχών της Εξωτερικής Υπηρεσίας, την 
κατάρτιση του πίνακα αρχικής κατανομής των πιστώσεων 
δημοσίων σχέσεων και απορρήτων δαπανών, πλην των επί 
μέρους εγκριτικών αποφάσεων ανεξαρτήτως ποσού των 
δημοσίων σχέσεων, εισφορών και μισθωμάτων η επί των 
οποίων αρμοδιότης και το δικαίωμα υπογραφής μεταβιβά¬ 
ζεται στον Διευθυντή της ΣΤ2 Διεύθυνσης Προμηθειών 
και Λειτουργικών Δαπανών. 

β.) Εγκρίσεις δαπανών προμηθειών αγαθών κεφαλαια¬ 
κού εξοπλισμού και λειτουργικών δαπανών, εφ' όσον σε 
κάθε συγκεκριμένη περίπτωση το ύψος του ποσού είναι 
ανώτερο των 2.000.000 δρχ. 

2. Η παράγραφος 2 της ανωτέρω απόφασης τροπο¬ 
ποιείται ως εξής: 

«Το στοιχείο β του άρθρου μόνου της ανωτέρω αποφά- 
σης αντικαθίσταται ως εξής: 

„ β- Σε περίπτωση απουσίας, ελλείψεως ή κωλύματος της 
Γενικής Γραμματέως οι υπό στοιχείο Α 1-6 αρμοδιότητες 
ασκούνται από τον Διευθυντή της Δ/νσεως Προσωπικού, 
οι δε υπ’ αριθμ. 7 οτοιχεία α και β από τους Διευθυντές 
των ΣΤ1 και ΣΤ2 Διευθύνσεων αντίστοιχα και σε περί¬ 
πτωση απουσίας ή κωλύματος από τους νόμιμους αναπλη¬ 
ρωτές τους. 

Κατά τα λοιπά ισχύουν οι υπ’ αριθμ. 010/31 /ΑΣ 8/ 
21.1.1994 και 010/81 /ΑΣ 30/16.3.1994 αποφάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιανουαρίου 1995 

Ο ΥΠΟΥΡΓΟΣ 

ΚΑΡΟΛΟΣ ΠΑΠΟΥΑΙΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Φ 202/οικ. 249 (2) 

Ανάθεση έργου με μίσθωση στο ΤΑΞΥ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 15 του Ν. 1735/1987. 

2. Την 392/5.10.1994 πράξη του Υπουργικού Συμβου¬ 
λίου. 

3. Την 33361/5.9.91 (ΦΕΚ 703/Β791) κοινή υπουρ¬ 
γική απόφαση, αποφασίζουμε: 

Καθορίζουμε τον αριθμό των προσώπων που μπορεί το 
Ταμείο Ασφαλίσεως Ξενοδοχοϋπαλλήλων, να αναθέσει 
με μίσθωση έργου, την επίβλεψη του έργου της επι¬ 
σκευής και διαμόρφωσης του ιδιόκτητου ακινήτου του, 
στην οδό Ακαδημίας 58 και Ιπποκράτους, σε έναν (1) πο¬ 
λιτικό μηχανικό για χρονικό διάστημα 500 ημερών. 

Ο παραπάνω μηχανικός, θα πρέπει να έχει πτυχίο πολι¬ 
τικού μηχανικού των Α.Ε.Ι. της ημεδαπής ή ισότιμο αντί¬ 
στοιχης ειδικότητας, σχολών της αλλοδαπής. Το έργο του, 
δεν ανάγεται στον κύκλο των καθηκόντων των υπαλλήλων 
του Ταμείου και θα είναι ανεξάρτητο από το ωράριο λει¬ 
τουργίας της υπηρεσίας. 

Η συνολική δαπάνη θα ανέλθει στο ποσό των 3.424.657 
δρχ. (2.500.000 δρχ. για το πρώτο έτος και 924.657 δρχ. 
για το υπόλοιπο χρονικό διάστημα) και θα καταβάλλεται με 
βάση το προβλεπόμενο από τον Κ.Φ.Σ. στοιχείο, υπάρχει 
δε σχετική εγκεκριμένη πίστωση στον προϋπολογισμό του 
Ταμείου, έτους 1994, στον Κ.Α. 0412. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιανουάριου 1995 
Με εντολή Υπουργών 
ΟΙ ΓΕΝΙΚΟΙ ΓΡΑΜΜΑΤΕΙΣ 
ΤΩΝ ΥΠΟΥΡΓΕΙΩΝ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ, ΠΡΟΝ. & ΚΟΙΝ. ΑΣΦ. 

ΒΑΣ. ΤΣΙΛΙΚΑΣ ΚΩΝ. ΠΑΠΑΛΕΞΗΣ 

- ♦ - 

Αριθ. 01Κ.721/87/Φ.22 (3) 

Τεχνικοοικονομικά στοιχεία που συνοδεύουν την αίτηση 

υπαγωγής των ειδικών επενδύσεων στις διατάξεις ίου 

άρθρου 23β του Ν. 1892/1990 όπως ισχύει μετά την 

τροποποίησή του με το Ν. 2234/1994. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του Ν. 1558/1985 (ΦΕΚ Α' 137) «Κυ¬ 
βέρνηση και Κυβερνητικά Όργανα», όπως τροποποιή¬ 
θηκε με τις διατάξεις του Ν. 2081/1992 (ΦΕΚ Α' 154). 

2. Τις διατάξεις του Ν. 1892 (Α' 101) <·Για τον εκσυγχρο¬ 
νισμό και την ανάπτυξη και άλλες διατάξεις» όπως τροπο¬ 
ποιήθηκε και συμπληρώθηκε από το Ν. 2234/1994 (ΦΕΚ 
Α' 142) και ειδικότερα του άρθρου 23β παρ. 8 και του άρ¬ 
θρου 6 παρ. 2. 

3. Τις διατάξεις της ΥΠ 122/14.7.1994 (ΦΕΚ 550/Β7 
15.7.1994) απόφααης του Πρωθυπουργού «Ανάθεση αρ¬ 
μοδιοτήτων στον Αναπληρωτή Υπουργό Βιομηχανίας, 
Ενέργειας και Τεχνολογίας Χρ. Ροκόφυλλο» όπως τροπο¬ 
ποιήθηκε με την ΥΠ 175/17.11.1994 (ΦΕΚ 871/Β7 


23.11.1994) απόφαση του Πρωθυπουργού. 

4. Τις διατάξεις του Π.Δ, 229/86 (ΦΕΚ 96/Α786) «Σύ¬ 
σταση και οργάνωση της Γενικής Γραμματείας Βιομηχα¬ 
νίας» και του Π.Δ. 396/1989 (ΦΕΚ 172/Α789) «Οργανι¬ 
σμός της Γενικής Γραμματείας Βιομηχανίας». 

5. Ότι η απόφαση αυτή δεν επιφέρει επιβάρυνση στον 
τακτικό προϋπολογισμό, αποφασίζουμε:' 

Αρθρο 1 

Για την υπαγωγή των ειδικών επενδύσεων βιομηχανικών 
μεταποιητικών επιχειρήσεων και επιχειρήσεων παροχής 
υπηρεσιών ποιότητας στις διατάξεις του . 1892/90, όπως 
ισχύει, η ενδιαφερόμενη επιχείρηση υποβάλλει αίτηση 
στην αρμόδια Δ/νση της Γ ενικής Γ ραμματείας Βιομηχα¬ 
νίας του Υπουργείου Βιομηχανίας, Ενέργειας και Τεχνο¬ 
λογίας. 

Την αίτηση συνοδεύουν τα ακόλουθα τεχνικοοικονο- 
μικά στοιχεία: 

1. Ειδικό ερωτηματολόγιο συμπληρωμένο από τον 
επενδυτή. 

2. Τεχνικοοικονομική προμελέτη εις τριπλούν, η οποία 
περιλαμβάνει α) γενικά στοιχεία, β) οικονομικά στοιχεία, γ) 
τεχνικά στοιχεία και δ) στοιχεία αγοράς, συνοδέυόμενη 
από τα απαραίτητα δικαιολογητικά που κατά τη γνώμη του 
επενδυτή την τεκμηριώνουν. 

3. Δήλωση του άρθρου 8 του Ν. 1599/1986 του επεν¬ 
δυτή, που βεβαιώνει: 

α. Αν η επιχείρηση ή μέρος της έχει επιδοτηθεί από 
εθνικούς ή κοινοτικούς πόρους, βάσει των διατάξεων του 
Ν. 1892/90 ή άλλου νόμου. Σε περίπτωση που έχει επιδο¬ 
τηθεί, προσκομίζονται αντίγραφα των αποφάσεων υπαγω¬ 
γής και των τυχόν αποφάσεων ολοκλήρωσης. 

β. Ότι δεν έγινε έναρξη των επενδυτικών έργων που 
προβλέπονται στη συγκεκριμένη ειδική επένδυσή πριν 
από την υποβολή της αίτησης για υπαγωγή της στις διατά¬ 
ξεις του Ν. 1892/90. Εάν μέρος των έργων αυτών έχει 
πραγματοποιηθεί πριν υποβληθεί η αίτηση, προσκομίζεται 
αναλυτική κατάσταση με τιμολόγια των πραγματοποιηθει- 
σών δαπανών και το αντικείμενο που αφορούν. 

γ. Το ύψος της ίδιας συμμετοχής στη χρηματοδότηση 
της επένδυσης και τον τρόπο κάλυψής της. 

4. Καταστατικό της εταιρείας ή τυχόν τροποποιήσεις 
του και δικαιολογητικά νόμιμης εκπροσώπησής της, αν η 
αίτηση γίνεται από εταιρία. 

5. Σε περίπτωση τραπεζικού δανεισμού, βεβαίωση της 
Τράπεζας ότι αναλαμβάνει να χρηματοδοτήσει μέρος του 
κόστους της επένδυσης σε περίπτωση που ενταχθεί στις 
διατάξεις του Ν. 1892/90, όπως ισχύει, στην οποία ανα- 
φέρεται και το ύψος του προς χορήγηση δανείου. 

6. Για τις υφιστάμενες μεταποιητικές επιχειρήσεις 
άδεια λειτουργίας, για τις νέες προέγκριση χωροθέτησης, 
όπου απαιτείται. 

7. Για τις υφιστάμενες επιχειρήσεις ισολογισμοί της τε¬ 
λευταίας πενταετίας, όπου απαιτούνται, και για τις νέες η 
σύνθεση του κεφαλαίου τους. 

8. Αποδεικτικό καταβολής χρηματικού ποσού στο Δημό¬ 
σιο Ταμείο, δυνάμει της οικ. 21138/3396/Φ 22/ 
31.12.1994 κοινής Απόφασης του Υπουργού Οικονομι¬ 
κών και του Αναπληρωτή Υπουργού Βιομηχανίας, Ενέρ¬ 
γειας και Τεχνολογίας. 

9. Κάθε άλλο στοιχείο που κρίνεται κατά περίπτωση 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

αναγκαίο από την υπηρεσία προς διευκρίνιση ή συμπλή¬ 
ρωση των στοιχείων του φακέλου. 

Αρθρο 2 

Η παρούσα ισχύει από τη δημοσίευσή της στην Εφημε¬ 
ρίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 16 Ιανουάριου 1995 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΗΣΤΟΣ ΡΟΚΟΦΥΛΛΟΣ 
-♦- 

Αριθ. οικ. 722/88/Φ. 22 (4) 

Κριτήρια για την υπαγωγή των ειδικών επενδύσεων στις 
διατάξεις του άρθρου 23β του Ν. 1892/90, όπως τρο¬ 
ποποιήθηκε και συμπληρώθηκε από το Ν. 2234/1994, 
στοιχεία αξιολόγησης, βαθμολόγηση και τρόπος λει¬ 
τουργίας τους. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τιξ διατάζεις του Ν. 1558/1985 (ΦΕΚ Α’ 137) «Κυ¬ 
βέρνηση και Κυβερνητικά Όργανα··, όπως τροποποιή¬ 
θηκε με τις διατάξεις του Ν. 2081/1992 (ΦΕΚ Α' 154). 

2. Τις διατάξεις του Ν. 1892/90 (ΑΊ 01) «Για τον εκσυγ¬ 
χρονισμό και την ανάπτυξη και άλλες διατάξεις» όπως τρο¬ 
ποποιήθηκε και συμπληρώθηκε από το Ν. 2234/1994 
(ΦΕΚ Α' 142) και ειδικότερα του άρθρου 23β παρ. 3. 

3. Τις διατάξεις της ΥΠ 122/14.7.1994 (ΦΕΚ 550/Β7 

15.7.1994) απόφασης του Πρωθυπουργού «Ανάθεση αρ¬ 
μοδιοτήτων στον Αναπληρωτή Υπουργό Βιομηχανίας, 
Ενέργειας και Τεχνολογίας Χρ. Ροκόφυλλο» όπως τροπο¬ 
ποιήθηκε με την ΥΠ 175/17.11.1994 (ΦΕΚ 871/Β7 

23.11.1994) απόφαση του Πρωθυπουργού. 

4. Τις διατάξεις του Π.Δ. 229/86 (ΦΕΚ 96/Α786) «Σύ¬ 
σταση και οργάνωση της Γενικής Γραμματείας Βιομηχα¬ 
νίας» και του Π.Δ. 396/1989 (ΦΕΚ 172/Α789) «Οργανι¬ 
σμός της Γ ενικής Γ ραμματεΐας Βιομηχανίας». 

5. Όχι με την απόφαση αυτή δεν επέρχεται επιβάρυνση 
στον τακτικό προϋπολογισμό, αποφασίζουμε: 

Άρθρο 1 

Κριτήρια βιωσιμότητας 

1 - Για την εκτίμηση της βιωσιμότητας των υποβαλλομέ- 
νων για υπαγωγή στις διατάξεις του άρθρου 23 β του Ν. 
1892/90, όπως ισχύει, επενδυτικών προτάσεων λαμβάνο- 
νται υπόψη τα ακόλουθα κριτήρια: 

α. Τα χαρακτηριστικά του φορέα της επένδυσης, 
β. Οι προοπτικές κερδοφόρας δραστηριότητας της επι¬ 
χείρησης που θα δημιουργηθεί ή της ήδη υφιστάμενης στο 
βαθμό που επηρεάζεται από την προτεινόμενη επέν¬ 
δυση. 

γ. Η οργάνωση της επιχείρησης. 

2. Για την εφαρμογή των παραπάνω κριτηρίων εκτιμώ- 
νται ιδίως τα ακόλουθα στοιχεία: 

α. Όσον αφορά τα χαρακτηριστικά του φορέα της επέν¬ 
δυσης εξετάζονται η εμπειρία του, η κλίμακα και τα απο¬ 
τελέσματα των δραστηριοτήτων του στο παρελθόν, η φε- 
ρεγγυότητα και οικονομική του επιφάνεια ως προς την 


επάρκεια των ιδίων κεφαλαίων για την κάλυψη των συνο¬ 
λικών χρηματοδοτικών αναγκών της επιχείρησης (κάλυψη 
της ιδίας συμμετοχής στην επένδυση και του αναγκαίου 
κεφαλαίου κίνησης). Για υφιστάμενες επιχειρήσεις λαμ- 
βάνονται υπόψη και τα οικονομικά τους αποτελέσματα 
στο πρόσφατο παρελθόν, καθώς και η παρούσα οικονο¬ 
μική τους κατάσταση. 

β. Όσον αφορά τις προοπτικές κερδοφόρας δραστη¬ 
ριότητας της επιχείρησης εκτιμώνται οι προβλέψεις πω- 
λήσεων και οικονομικών αποτελεσμάτων, οι αριθμοδεί- 
κτες αποδοτικότητας της επένδυσης, το χρηματοδοτικό 
σχήμα, τα τεχνικά της χαρακτηριστικά και οι επιπτώσεις 
τους στην παραγωγή και γενικά όλα τα τεχνικοοικονομικά 
στοιχεία και αναλύσεις που περιέχσνται στην υποβαλλό¬ 
μενη από τον επενδυτή τεχνικοοικονομική μελέτη. 

γ. Όσον αφορά την οργάνωση της επιχείρησης εξετά¬ 
ζεται η αποτελεσματικότητα της παρούσας και της μελλο¬ 
ντικής οργανωτικής δομής και στελέχωσης στους τομείς 
διοίκησης, παραγωγής, πωλήοεων - μάρκετινγκ και κα¬ 
τάρτισης του προσωπικού. 

Άρθρο 2 

Κριτήρια υπαγωγής επενδύσεων 
που αφορούν στη διασφάλιση ποιότητας 

1. Επενδύσεις που αφορούν στη διασφάλιση ποιότητας 
υπάγονται στις διατάξεις του Ν. 1892/90, όπως ισχύει, με 
βάση τη βαθμολογία τους από την εφαρμογή των εξής κρι¬ 
τηρίων: 

α) Η βελτίωση και η ολοκλήρωση της παραγωγικής δρα¬ 
στηριότητας της επιχείρησης μέσω της διασφάλισης της 
ποιότητας της παραγωγικής διαδικασίας και /ή των προϊό¬ 
ντων. 

β) Η αποτελεσματικότητα όλων των τμημάτων της επι¬ 
χείρησης που θα συμβάλουν στη διασφάλιση της ποιότη¬ 
τας. Η αποτελεσματικότητα εξετάζεται ως προς τον εξο¬ 
πλισμό και τη στελέχωση των τμημάτων, την κατάρτιση 
του ανθρώπινου δυναμικού τους, την οργάνωση και τη λει¬ 
τουργία τους. Εξετάζεται επίσης η επάρκεια της κατάρτι¬ 
σης που προτείνεται για την υλοποίηση της επένδυσης. 

γ) Η βελτίωση της διεθνούς ανταγωνιστικότητας της 
επιχείρησης μέσω της επένδυσης. 

δ) Ο βαθμός ιδίας συμμετοχής στην επένδυση (πέρα 
από την ελάχιστη που προβλέπεται απά το νόμο) και στα 
αναγκαία κεφάλαια κίνησης. Η εκτίμηση των στοιχείων 
αυτών βασίζεται στην αξιολόγηση της μελέτης βιωσιμότη¬ 
τας της επένδυσης από την Υπηρεσία. 

ε) Η προβλεπόμενη αποδοτικότητα ιδίων και συνολικών 
κεφαλαίων μετά την ολοκλήρωση της επένδυσης. Η εκτί¬ 
μηση της αποδοτικότητας βασίζεται στην αξιολόγηση της 
μελέτης βιωσιμότητας της επένδυσης από την Υπηρεσία. 

2. Τα ανωτέρω κριτήρια και στοιχεία αξιολόγησης βαθ¬ 
μολογούνται οε κλίμακα 1 -10 με τον εξής συντελεστή βα¬ 
ρύτητας: 

Βελτίωση και ολοκλήρωση της παραγωγικής δραστηριό¬ 
τητας της επιχείρησης μέσω της διασφάλισης της ποιότη¬ 
τας της παραγωγικής διαδικασίας και /ή των προϊόντων 
30%. 

Αποτελεσματικότητα των τμημάτων της επιχείρησης 
που θα συμβάλουν στη διασφάλιση της ποιότητας 30%. 

Βελτίωση της διεθνούς ανταγωνιστικότητας της επιχεί¬ 
ρησης μέσω της επένδυσης 20%. 

Βαθμός ιδίας συμμετοχής στην επένδυση και στα ανα- 

γκαία κεφάλαια κίνησης 10%. 

Αποδοτικάτητα ιδίων και συνολικών κεφαλαίων 10%. 

3. Οι επενδύσεις κάθε έτους που έχουν κριθεί βιώσιμες 
κατατάσσονται σύμφωνα με το σύνολο των βαθμών που 
συγκεντρώνουν με τα κριτήρια της παρ. 1. Σε περίπτωση 
ισοβαθμίας προτάσσονται οι επενδύσεις που συγκεντρώ¬ 
νουν το μεγαλύτερο σύνολο βαθμών με βάση τα κριτήρια 
α), β) και γ). Σε περίπτωση νέας ισοβαθμίας προτάσσονται 
οι επενδύσεις που συγκεντρώνουν τη μεγαλύτερη βαθμο¬ 
λογία με βάση το κριτήριο α), στη συνέχεια με βάση το κρι¬ 
τήριο β) και τέλος με βάση το κριτήριο γ) της παρ. 1 του 
παρόντος άρθρου. 

Άρθρο 3 

Κριτήρια υπαγωγής επενδύσεων που αφορούν 
στη μετατροπή βιομηχανικών μονάδων 
με στόχο την απόκτηση ευελιξίας 

1. Επενδύσεις που αφορούν στην μετατροπή βιομηχανι¬ 
κών μονάδων ούτως ώστε να γίνουν πιο ευέλικτες, υπάγο¬ 
νται στις διατάξεις του Ν. 1892/90 όπως ισχύει, με βάση 
της βαθμολογία τους από την εφαρμογή των εξής κριτη¬ 
ρίων; 

α) Η ευελιξία που επιτυγχάνεται με το νέο παραγωγικό 
σύστημα σε σχέση με το υφιστάμενο. Εξετάζονται ιδίως οι 
δυνατότητες μεταβολής των χαρακτηριστικών των παρα- 
γόμενων προϊόντων και/ή παραγωγής νέων προϊόντων. 

β) Ο χρόνος ανταπόκρισης του νέου ευέλικτου παραγω¬ 
γικού συστήματος στις εντολές για την μεταβολή των πα- 
ραγομένων προϊόντων. 

γ) Η βελτίωση της διεθνούς ανταγωνιστικότητας της 
επιχείρησης μέσω της επένδυσης. 

δ) Η συνεκτικότητα της υφιστάμενης με την προβλεπό- 
μενη παραγωγική διαδικασία και εξοπλισμό. 

ε) Ο βαθμός ολοκλήρωσης της παραγωγικής διαδικα¬ 
σίας. Εξετάζεται ιδίως ο βαθμός ανταπόκρισής της στις 
εντολές. 

στ) Η αποτελεσματικότητα όλων των τμημάτων της επι¬ 
χείρησης που θα συμβάλουν στο σχεδίασμά και την εφαρ¬ 
μογή της ευελιξίας. Η αποτελεοματικάτητα εξετάζεται ως 
προς τον εξοπλισμό και τη στελέχωση των τμημάτων, την 
κατάρτιση του ανθρώπινου δυναμικού τους, την οργάνωση 
και τη λειτουργία τους. Εξετάζεται επίσης η επάρκεια της 
κατάρτισης του ανθρώπινου δυναμικού που προτείνεται 
για την υλοποίηση της επένδυσης. 

ζ) 0 βαθμός ιδίας συμμετοχής στην επένδυση (πέρα 
από την ελάχιστη που προβλέπεται από το νόμο) και στα 
αναγκαία κεφάλαια κίνησης. Η εκτίμηση των στοιχείων 
αυτών βασίζεται στην αξιολόγηση της μελέτης βιωσιμότη¬ 
τας της επένδυσης. 

η) Η προβλεπόμενη αποδοτικάτητα ιδίων και συνολικών 
κεφαλαίων μετά την ολοκλήρωση της επένδυσης. Η εκτί¬ 
μηση της αποδοτικότητας βασίζεται στην αξιολόγηση της 
σκοπιμότητας της επένδυσης. 

2. Τα ανωτέρω κριτήρια και στοιχεία αξιολόγησης βαθ¬ 
μολογούνται σε κλίμακα 1 -10 με τον εξής συντελεστή βα¬ 
ρύτητας: 

Ευελιξία που επιτυγχάνεται με το νέο παραγωγικό σύ¬ 
στημα σε σχέση με το υφιστάμενο 20% 

Χρόνος ανταπόκρισης του ευέλικτου παραγωγικού συ¬ 
στήματος στις εντολές για τη μεταβολή των παραγομένων 
προϊόντων 15% 

Βελτίωση της διεθνούς ανταγωνιστικότητας της επιχεί¬ 


ρησης μέσω της επένδυσης 15% 

Συνεκτικότητα της υφιστάμενης με την προβλεπόμενη 
παραγωγική διαδικασία και εξοπλισμό 10% 

Βαθμός ολοκλήρωσης της παραγωγικής διαδικασίας 
που θα προκύφει μετά την επένδυση 10% 

Αποτελεσματικότητα των τμημάτων της επιχείρησης 
που θα συμβάλουν σχο σχεδίασμά και την εφαρμογή του 
νέου ευέλικτου συστήματος 10% 

Βαθμός ίδιας συμμετοχής στην επένδυση και στα ανα¬ 
γκαία κεφάλαια κίνησης 10% 

Αποδοτικάτητα ιδίων και συνολικών κεφαλαίων 10% 

3. Οι επενδύσεις κάθε έτους που έχουν κριθεί βιώσιμες 
κατατάσσονται σύμφωνα με το σύνολο των βαθμών που 
συγκεντρώνουν με τα κριτήρια της παρ. 1. Σε περίπτωση 
ισοβαθμίας προτάσσονται οι επενδύσεις που συγκεντρώ¬ 
νουν το μεγαλύτερο σύνολο βαθμών με βάση τα κριτήρια 
α) έως ε). Σε περίπτωση νέας ισοβαθμίας προτάσσονται οι 
επενδύσεις που συγκεντρώνουν τη μεγαλύτερη βαθμολο¬ 
γία με βάση το κριτήριο α), εν συνεχεία με βάση το κριτή¬ 
ριο β) και τέλος με βάση το κριτήριο γ) της παρ. 1 του πα¬ 
ρόντος άρθρου. 

Αρθρο 4 

Κριτήρια υπαγωγής επενδύσεων που αφορούν 
στην εισαγωγή και την προσαρμογή περιβαλλοντικά 
φιλικής τεχνολογίας στην παραγωγική διαδικασία 

1. Οι επενδύσεις που αφορούν στην εισαγωγή και την 
προσαρμογή περιβαλλοντικό φιλικής τεχνολογίας στην 
παραγωγική διαδικασία υπάγονται στις ρυθμίσεις του νό¬ 
μου 1892/90, όπως ισχύει, με βάση τη βαθμολογία τους 
από την εφαρμογή των εξής κριτηρίων; 

α) Η περιβαλλοντική επικινδυνάτητα των καταλοίπων 
και των ρύπων που μειώνονται ή των καταλοίπων που υπο- 
καθιστοϋν πρώτες ή βοηθητικές ύλες. Τα κατάλοιπα κα¬ 
τατάσσονται με την εξής σειρά επικινδυνότητας: 

- τοξικές ουσίες (αναλόγως του βαθμού τοξικότητας) 

- οργανικά υλικά μη αποικοδομήσιμα (λάδια, χρώματα, 
διαλύτες μη τοξικοί και συναφή) 

- οργανικά αποικοδομήσιμα (π.χ. βιογενή απόβλητα, από¬ 
βλητα επεξεργασίας τροφίμων, βιομάζα και συναφή) 

- θρεπτικά άλατα (Ρ, Ν κ.α.). 

β) Η μείωση των καταλοίπων και των ρύπων σε σχέση με 
εκείνα που προέκυπταν από την υφιστάμενη παραγωγική 
διαδικασία. 

γ) Η υποκατάσταση των πρώτων ή βοηθητικών υλών με 
βιομηχανικά κατάλοιπα ή κατάλοιπα καταναλωτικών προ¬ 
ϊόντων. 

δ) Η αποτελεσματικότητα όλων των τμημάτων της επι¬ 
χείρησης που θα συμβάλλουν στην εισαγωγή και την προ¬ 
σαρμογή της περιβαλλοντικά φιλικής τεχνολογίας. Η απο¬ 
τελεσματικότητα εξετάζεται ως προς τον εξοπλισμό και τη 
στελέχωση των τμημάτων, την κατάρτιση του ανθρώπινου 
δυναμικού τους, την οργάνωση και λειτουργία τους. 

Εξετάζεται επίσης η επάρκεια της κατάρτισης που προ- 
τείνεται για την υλοποίηση της επένδυσης. 

ε) Το κόστος της επένδυσης ανά μονάδα βάρους κατα¬ 
λοίπων και ρύπων που μειώνονται ή υποκαθιστοϋν πρώτες 
ύλες. 

στ) Η αξιοπιστία της προβλεπάμενης τεχνολογίας έναντι 
του κινδύνου περιβαλλοντικών ατυχημάτων. 

ζ) Η βελτίωση της διεθνούς ανταγωνιστικότητας της 
επιχείρησης μέσω της επένδυσης. 

η) Ο βαθμός ιδίας συμμετοχής στην επένδυση (πέρσ 
από την ελάχιστη που προβλέπει ο νόμος) και στα ανα¬ 
γκαία κεφάλαια κίνησης. Η εκτίμηση των στοιχείων αυτών 
βασίζεται στην αξιολόγηση της μελέτης βιωσιμότητας της 
επένδυσης. 

θ) Η προβλεπόμενη αποδοτικότητα ιδίων και συνολικών 
κεφαλαίων μετά την ολοκλήρωση της επένδυσης. Η εκτί¬ 
μηση της αποδοτικότητας βασίζεται στην αξιολόγηση της 
σκοπιμότητας της επένδυσης. 

2. Τα ανωτέρω κριτήρια και στοιχεία αξιολόγησης βαθ¬ 
μολογούνται σε κλίμακα 1 -10 με τον εξής συντελεστή βα¬ 
ρύτητας: 

Περιβαλλοντική επικινδυνότητα των καταλοίπων και 
των ρύπων 15%. 

Μείωση των καταλοίπων και των ρύπων 15%. 

Υποκατάσταση των πρώτων ή βοηθητικών υλών με βιο¬ 
μηχανικά κατάλοιπα ή κατάλοιπα καταναλωτικών προϊό¬ 
ντων 15%. 

Αποτελεσματικότητα των τμημάτων που θα συμβάλουν 
στην υλοποίηση της επένδυσης 15%. 

Κόστος της επένδυσης ανά μονάδα βάρους καταλοίπων 
και ρύπων 10%. 

Αξιοπιστία της προβλεπόμενης τεχνολογίας έναντι του 
κινδύνου περιβαλλοντικών ατυχημάτων 10%. 

Βελτίωση της διεθνούς ανταγωνιστικότητας της επιχεί¬ 
ρησης μέσω της επένδυσης 10%. 

Βαθμός ιδίας συμμέτοχης στην επένδυση και οτα ανα¬ 
γκαία κεφάλαια κίνησης 5%. 

Αποδοτικότητα ιδίων και συνολικών κεφαλαίων 5%. 

3. Οι επενδύσεις κάθε έτους που έχουν κριθεΐ βιώσιμες 
κατατάσσονται σύμφωνα με το σύνολο των βαθμών που συ¬ 
γκεντρώνουν με τα κριτήρια της παρ. 1. Σε περίπτωση ισο¬ 
βαθμίας, προτάσσονται οι επενδύσεις που συγκεντρώνουν το 
μεγαλύτερο σύνολο βαθμών με βάση τα κριτήρια α) έως στ). 
Σε περίπτωση νέας ισοβαθμίας προτάσσονται οι επενδύσεις 
που συγκεντρώνουν τη μεγαλύτερη βαθμολογία με βάση το 
κριτήριο α), στη συνέχεια με βάση το κριτήριο β), ακολούθως 
με βάση το κριτήριο γ) και τέλος με βάση το κριτήριο δ) της 
παρ. 1 του παρόντος άρθρου. 

Αρθρο 5 

Κριτήρια υπαγωγής επενδύσεων που αφορούν στην 
παραγωγή καινοτομικών προϊόντων και την 

εισαγωγή καινοτομιών στην παραγωγική διαδικασία 

1. Οι επενδύσεις που αφορούν οτην παραγωγή καινοτο- 
μικών προϊόντων και την εισαγωγή καινοτομιών στην πα¬ 
ραγωγική διαδικασία υπάγονται στις ρυθμίσεις του νόμου 
1892/90, όπως ισχύει, με βάση τη βαθμολογία τους από 
την εφαρμογή των εξής κριτηρίων; 

α) Η αποτελεσματικότητα της επιχειρηματικής μονάδας 
που θα υποστηρίξει την εκμετάλλευση της καινοτομίας. 
Εξετάζονται το επίπεδο κατάρτισης και η πείρα των απα¬ 
σχολούμενων, τα εργαστήρια σχεδιασμού προϊόντων, 
ελέγχου ποιότητας, έρευνας κτλ., η καταλληλότητά τους 
για την τεχνική και εμπορική στήριξη της καινοτομίας, και 
η ικανότητα της μονάδας να διασφαλίσει την εκμετάλ¬ 
λευση της καινοτομίας για την ίδια. Εξετάζεται επίσης η 
επάρκεια της κατάρτισης που προβλέπεται για την υλο¬ 
ποίηση της επένδυσης. 

β) Η ιδέα της καινοτομίας και τα προσδοκώμενα οφέλη 
από την εκμετάλλευσή της. Εξετάζονται: 

αα) Ο βαθμός βελτίωσης των τεχνικών χαρακτηριστικών 
του προϊόντος που ενσωματώνει την καινοτομία σε σχέση 
με τα κυκλοφορούντο προϊόντα στην ελληνική και ευρω¬ 


παϊκή αγορά. Αν η καινοτομία αναφέρεται σε διαδικασία 
παραγωγής, εξετάζεται επίσης ο βαθμ,ός βελτίωσης των 
προϊόντων που παράγοντσι από αυτήν. Η βελτίωση μπορεί 
να αναφέρεται στην κάλυψη νέας / λανθάνουσας ανάγκης 
της αγοράς, την ποιότητα κυκλοφορούντων προϊόντων, τη 
μείωση της ενεργειακής κατανάλωσης και της οικολογι¬ 
κής επιβάρυνσης, τη μείωση του κόστους παραγωγής, τη 
διείσδυση σε νέες αγορές. 

ββ) Η προστιθέμενη αξία που δημιουργείται στην επιχεί¬ 
ρηση από την εκμετάλλευση της καινοτόμου ιδέας σε 
σχέση με την κατάσταση πριν υιοθετηθεί η καινοτομία. Αν 
η εκμετάλλευση γίνεται από νέα επιχείρηση, η σύγκριση 
αναφέρεται σε προϊόντα ή διαδικασίες άλλων επιχειρή¬ 
σεων που αναμένεται να εκτοπίσει η εξεταζόμενη καινο¬ 
τομία. 

γγ) Η προβλεπόμενη διάρκεια ζωής της καινοτομίας 
(από την υιοθέτησή της μέχρι την υποκατάστασή της από 
άλλη καινοτομία). 

γ) Ο βαθμός Ιδιας συμμετοχής στην επένδυση (πέρα 
από την ελάχιστη που προβλέπει ο νόμος) και στα ανα¬ 
γκαία κεφάλαια κίνησης. Η εκτίμηση των στοιχείων αυτών 
βασίζεται στην αξιολόγηση της μελέτης βιωσιμότητας της 
επένδυσης. 

δ) Η προβλεπόμενη αποδοτικότητα ιδίων και συνολικών 
κεφαλαίων μετά την ολοκλήρωση της επένδυσης. Η εκτί¬ 
μηση της αποδοτικότητας βασίζεται στην αξιολόγηση της 
σκοπιμότητας της επένδυσης. 

2. Τα ανωτέρω κριτήρια και στοιχεία αξιολόγησης βαθ¬ 
μολογούνται σε κλίμακα 1 -10 με τον εξής συντελεστή βα¬ 
ρύτητας: 

Αποτελεσματικότητα της μονάδας που θα υλοποιήσει 
την επένδυση 20%. 

Βαθμός βελτίωσης των τεχνικών χαρακτηριστικών του 
καινοτόμου προϊόντος ή των προϊόντων που παράγοντα· 
μέσω της καινοτόμου διαδικασίας 30%. 

Προστιθέμενη αξία που δημιουργείται από την εκμε¬ 
τάλλευση της καινοτόμου ιδέας 15%. 

Προβλεπόμενη διάρκεια ζωής της καινοτομίας 15%. 

Βαθμός ιδίας συμμετοχής στην επένδυση και στα ανα¬ 
γκαία κεφάλαια κίνησης 10%. 

Αποδοτικότητα ιδίων και συνολικών κεφαλαίων 10%. 

3. Οι επενδύσεις κάθε έτους που έχουν κριθεΐ βιώσιμες 
κατατάσσονται με το σύνολο των βαθμών που συγκεντρώ¬ 
νουν βάσει των κριτηρίων της παραγράφου 1. Σε περί¬ 
πτωση ισοβαθμίας προτάσσονται οι επενδύσεις που συ¬ 
γκεντρώνουν το μεγαλύτερο σύνολο βαθμών με βάση τα 
κριτήρια α), β) γ) και δ). Σε περίπτωση νέας ισοβαθμίας 
προτάσσονται οι επενδύσεις που συγκεντρώνουν τη μεγα¬ 
λύτερη βαθμολογία με βάοη το κριτήριο α), εν συνεχεία με 
βάση το αξιολογικό στοιχείο αα), ακολούθως με βάση το 
αξιολογικό στοιχείο ββ) και τέλος με βάση το αξιολογικό 
στοιχείο γγ) της παραγράφου 1 του παρόντος άρθρου. 

Άρθρο 6 

Υπαγωγή επενδύσεων που αφορούν στην 

ίδρυση και την επέκταση εργαστηρίων που παρέχουν 
υπηρεσίες ποιότητας 

1. Επενδύσεις που αφορούν στην ίδρυση και την επέ¬ 
κταση εργαστηρίων που παρέχουν υπηρεσίες ποιότητας 
υπάγονται στο νόμο 1892/90, όπως ισχύει, με βάοη τη 
βαθμολογία τους από την εφαρμογή των εξής κριτηρίων: 

α) Οι ανάγκες του συνόλου ή κλάδων της ελληνικής βίο- 

μηχανίας για την παροχή των συγκεκριμένων υπηρεσιών 
ποιότητας, 

3) Η επάρκεια του εργαστηρίου στην παροχή υπηρεσιών 
στον τομέα που θα καλύπτει. Εξετάζονται τα προβλεπό- 
μενα ως προς τον εξοπλισμό, την οργάνωση και το ανθρώ¬ 
πινο δυναμικό και την κατάρτισή του σε συνάρτηση με την 
υφιστάμενη κατάσταση των ήδη λειτουργούντων εργα¬ 
στηρίων ή με τα χαρακτηριστικά του φορέα της επένδυσης 
για τα νέα. 

Υ) Η γεωγραφική θέση των υφισταμένων ή νέων εργα¬ 
στηρίων. Εξετάζεται ιδίως αν παρέχονται προσιτές υπηρε¬ 
σίες ποιότητας στις περιφέρειες της χώρας. 

δ) Η παροχή υπηρεσιών ποιότητας σε τομείς που καλύ¬ 
πτονται από οδηγίες της Ε.Ε. ή τομείς που αφορούν στην 
υγεία, την ασφάλεια και την προστασία του περιβάλλο¬ 
ντος. 

ε) Οι προοπτικές συμβολής του εργαστηρίου στην 
έρευνα και την ανάπτυξη. Εξετάζονται ιδίως οι προοπτικές 
συνεργασίας του με εκπαιδευτικά ιδρύματα και τη βιομη¬ 
χανία στον τομέα αυτόν και οι προοπτικές συμμετοχής του 
σε διακρατικές συνεργασίες και ερευνητικό προγράμ¬ 
ματα. 

στ) Ο βαθμός ιδίας συμμετοχής (πέρα από την ελάχιστη 
που προβλέπει ο νόμος) και στα αναγκαία κεφάλαια κίνη¬ 
σης. Η εκτίμηση των στοιχείων αυτών βασίζεται στην αξιο¬ 
λόγηση της μελέτης βιωσιμότητας της επένδυσης. 

ζ) Η προβλεπόμενη αποδοτικότητα ιδίων κεφαλαίων 
μετά την ολοκλήρωση της επένδυσης. Η εκτίμηση της 
αποδοτικότητας βασίζεται στην αξιολόγηση της σκοπιμό¬ 
τητας της επένδυσης. 

2. Τα ανωτέρω κριτήρια και στοιχεία αξιολόγησης βαθ¬ 
μολογούνται σε κλίμακα 1 -10 με τον εξής συντελεστή βα¬ 
ρύτητας; 

Ανάγκες του συνόλου ή κλάδων της ελληνικής βιομη¬ 
χανίας για την παροχή των συγκεκριμένων υπηρεσιών 
ποιότητας 20%. 

Επάρκεια του εργαστηρίου ως προς την προσφορά υπη¬ 
ρεσιών στον τομέα που θα καλύπτει 15%. 

Γεωγραφική θέση των υφισταμένων ή νέων εργαστη¬ 
ρίων 15%. 

Παροχή υπηρεσιών ποιότητας σε συγκεκριμένους το¬ 
μείς 15%. 

Προοπτικές συμβολής του εργαστηρίου στην έρευνα 
και την ανάπτυξη 15%. 

Βαθμός ιδίας συμμετοχής στην επένδυση και στα ανα¬ 
γκαία κεφάλαια κίνησης 10%. 

Αποδοτικότητα ιδίων και συνολικών κεφαλαίων 10%. 

3. Οι επενδύσεις κάθε έτους που έχουν κριθεί βιώσιμες 
κατατάσσονται σύμφωνα με το σύνολο των βαθμών που 
συγκεντρώνουν με βάση τα κριτήρια της παρ. 1. Σε περί¬ 
πτωση ισοβαθμίας προτάσσονται οι επενδύσεις που συ¬ 
γκεντρώνουν το μεγαλύτερο σύνολο βαθμών με βάση τα 
κριτήρια α), β), γ), δ) και ε). Σε περίπτωση νέας ισοβαθμίας 
προτάσσονται οι επενδύσεις παυ συγκεντρώνουν τη μεγα¬ 
λύτερη βαθμολογία με βάση το κριτήρια α), στη συνέχεια 
με βάση το κριτήριο β), ακολούθως με βάση το κριτήριο γ), 
ύστερα με βάση το κριτήριο δ) και τέλος με βάση το κριτή¬ 
ριο ε) της παρ. 1 του παρόντος άρθρου. 


Άρθρο 7 

Κριτήρια υπαγωγής επενδύσεων που αφορούν οτην 
Ιδρυση βιομηχανικών μονάδων για την αποσυναρμολό- 
γηση 

/διάλυση και ενδεχομένως την αξιοποίηση προϊόντων 
που έχουν καταναλωθεί στην Ελλάδα 
1. Επενδύσεις, που αφορούν στην ίδρυση βιομηχανικών 
μονάδων για την αποουναρμολόγηση ή/και διάλυση στε¬ 
ρεών πραγμάτων και υγρών ουσιών και ενδεχομένως την 
αξιοποίηση προϊόντων που έχουν καταναλωθεί στην Ελ¬ 
λάδα, υπάγονται στο νόμο 1892/90, όπως ισχύει, με βάση 
τη βαθμολογία τους που προκύπτει από την εφαρμογή των 
εξής κριτηρίων: 

α) Η ακινδυνότητα για το περιβάλλον των τελικών κατα¬ 
λοίπων (μετά την εξουδετέρωση ή την αξιοποίησή τους) 
της αποσυναρμολόγησης ή/και διάλυσης. Τσ κατάλοιπα 
κατατάσσονται με την εξής σειρά ακινδυνότητας: 

- αδρανή υλικά (κεραμικό, ξύλα, γυαλιά και συναφή) και 
χαρτί 

- πλαστικά, ελαστικό - δέρματα και συναφή 

- μέταλλο καθόλου ή λίγο τοξικά (π.χ. σίδηρος, ψευ¬ 
δάργυρος) 

- οργανικά τοξικά υλικά (ΡΟΒ'5 - φυτοφάρμακα και συ¬ 
ναφή) 

- μέταλλα τοξικά ή ενώσεις τους. 

β) Ο βαθμός επεξεργασίας και εξουδετέρωαης των κα¬ 
ταλοίπων της απσουναρμολόγησης ή/και διάλυσης. Εξαι¬ 
ρείται η καύση των καταλοίπων. 

γ) Το κόστος της επένδυσης ανά μονάδα βάρους απο- 
συναρμολογουμένων/διαλυομένων προϊόντων και ενδε¬ 
χομένως αξιοποιουμένων καταλοίπων. 

δ) Ο βαθμός αξιοποίησης των αποσυναρμολογημένων/ 
διαλυμένων προϊόντων. Εξετάζεται το κατά βάρος ποσο¬ 
στό του προϊόντος που αξιοποιείται για παραγωγικούς ή 
άλλους επωφελείς σκοπούς. Το κριτήριο δεν ισχύει για τε¬ 
χνολογίες ανάκτησης πολύτιμων μετάλλων. 

ε) Η αποτελεσματικότητα της μονάδας (εξοπλισμός, 
οργάνωση, ανθρώπινο δυναμικό και κατάρτιση, που προ¬ 
βλέπει το επενδυτικό σχέδιο} σε συνάρτηση με τα χαρα¬ 
κτηριστικό του φορέα της επένδυσης. 

στ) Η αξιοπιστία της προβλεπόμενης τεχνολογίας έναντι 
του κινδύνου περιβαλλοντικών ατυχημάτων. 

ζ) Η ηροβλεπόμενη αποδοτικότητα ιδίων και συνολικών 
κεφαλαίων μετά την ολοκλήρωση της επένδυσης. Η εκτί- 
μηση της αποδοτικότητας βασίζεται στην αξιολόγηση της 
μελέτης βιωσιμότητας της επένδυσης. 

η) Ο βαθμός Ιδιας συμμετοχής στην επένδυση (πέρα 
από την ελάχιστη που προβλέπει ο νόμος) και στα ανα¬ 
γκαία κεφάλαια κίνησης. Η εκτίμηση των στοιχείων αυτών 
βασίζεται στην αξιολόγηση της μελέτης βιωσιμότητας της 
επένδυσης. 

2. Τα ανωτέρω κριτήρια βαθμολογούνται αε κλίμακα 
1-10 με τους εξής συντελεστές βαρύτητας: 

Ακινδυνότητα για το περιβάλλον των τελικών καταλοί¬ 
πων της διάλυσης / αποσυναρμολόγησης 20%. 

Βαθμός επεξεργασίας και εξουδετέρωαης των κατα¬ 
λοίπων της αποσυναρμολόγησης ή και διάλυσης 15%. 

Κόστος της επένδυσης ανό μονάδα βάρους αποσυναρ- 
μολογουμένων / διαλυομένων προϊόντων και / ή αξιο- 
ποιουμένων καταλοίπων 15%. 

Βαθμός αξιοποίησης των αποσυναρμολογημένων / δια- 

λυμένων προϊόντων 15%. 

Απατελεσματικότητα της μονάδας (εξοπλισμός, οργά¬ 
νωση και ανθρώπινο δυναμικό) σε συνάρτηση με τα χαρα¬ 
κτηριστικά του φορέα της επένδυσης 15%. 

Αξιοπιστία της προβλεπόμενης τεχνολογίας έναντι του 
κινδύνου περιβαλλοντικών ατυχημάτων 10%. 

Βαθμός ιδίας συμμετοχής στην επένδυση και στα ανα¬ 
γκαία κεφάλαια κίνησης 5%. 

Αποδοτικότητα ιδίων και συνολικών κεφαλαίων 5%. 

Κατά την αξιολόγηση των προτάσεων βιομηχανικών μο¬ 
νάδων που δεν αξιοποιούν αποσυναρμολογηθέντα / δια- 
λυθέντα προϊόντα ή που αξιοποιούν πολύτιμα μέταλλα δεν 
λαμβάνεται υπόψη ο βαθμός αξιοποίησης των προϊόντων, 
ο δε συντελεστής βαρύτητας του κριτηρίου αυτού κατανέ- 
μεται αναλογικά στα άλλα κριτήρια. 

3. Οι επενδύσεις κάθε έτους που έχουν κριθεί βιώσι¬ 
μες κατατάσσονται με το σύνολο των βαθμών που συγκε¬ 
ντρώνουν με τα κριτήρια της παρ. 1. Σε περίπτωση ισο¬ 
βαθμίας προτάσσονται οι επενδύσεις που συγκεντρώνουν 
τη μεγαλύτερη βαθμολογία με βάση τα κριτήρια α) έως 
στ). Σε περίπτωση νέας ισοβαθμίας προτάσσονται οι 
επενδύσεις που συγκεντρώνουν τη μεγαλύτερη βαθμολο¬ 
γία με βάση το κριτήριο α). εν συνεχεία με βάση το κριτή¬ 
ριο β), ύστερα με βάση το κριτήριο ν) ακολούθως με βάση 
το κριτήριο δ) και τέλος με βάση το κριτήριο ε) της παρ. 1 
του παρόντος άρθρου. 

Αρθρο 7 

Διαδικασία εξέτασης και γνωμοδότησης για την 
υπαγωγή των επενδύσεων 

1. Οι αιτήσεις υπαγωγής επενδύσεων στις διατάξεις του 
άρθρου 23β του Ν. 1892/90, όπως ισχύει, που υποβάλο- 
νται κάθε χρόνο εξετάζονται από την αρμόδια Γνωμοδο- 
τική Επιτροπή, ομαδοποιημένες, σε δύο στάδια ως εξής: 

α) Στο πρώτο στάδιο, από το σύνολο των επενδύσεων 
που έχουν υποβληθεί, η Γνωμοδοτική Επιτροπή γνωμοδο- 


τεί ύστερα από αιτιολογημένη εισήγηση της αρμόδιας 
διεύθυνσης για την απόρριψη εκείνων που κρίνσνται μη βι¬ 
ώσιμες με βάση τα κριτήρια του άρθρου 1, 

β) Στο δεύτερο στάδιο, από τις επενδύσεις που κρίθη- 
καν βιώσιμες κατά το πρώτο στάδιο, η Γνωμοδοτική Επι¬ 
τροπή γνωμοδοτεί για την υπαγωγή των προτασσόμενων 
σύμφωνα με το κριτήρια των άρθρων 2 έως 7 επενδύσεων 
μέχρις ότου καλυφθεί το αυνολικό ποσό επιχορηγήσεων 
που ορίζει η απόφαση του Υπουργού Βιομηχανίας, Ενέρ¬ 
γειας και Τεχνολογίας που προβλέπεται από το άρθρο 23β 
παρ. 8 και το άρθρο 6 παρ. 3 του Ν. 1892/90, όπως ισχύει. 
Η επιτροπή λαμβάνει υπόψη την αιτιολογημένη συνολική 
εισήγηση της αρμόδιας διεύθυνσης, στην οποία επισυνά¬ 
πτονται οι αξιολογήσεις των επενδυτικών προτάσεων. 

2. Η Γ νωμοδοτική Επιτροπή έχει την ευχέρεια, μετά από 
συνεννόηση με την αρμόδια διεύθυνση, να ενοποιεί τα 
δύο στάδια εξέτασης της προηγούμενης παραγράφου σε 
μία ενιαία διαδικασία κατά την οποία, αφού διαχωρίσει τις 
επενδύσεις που κρίνονται μη βιώσιμες, γνωμοδοτεί για 
την υπαγωγή των λοιπών σύμφωνα με την περίπτωση β) 
της προηγούμενης παραγράφου. 

3. Οι διαδικασίες εξέτασης και γνωμοδότησης των 
προηγούμενων παραγράφων μπορούν να εξαντλούνται σε 
περισσότερες από μία συνεχόμενες συνεδριάσεις. Στις 
περιπτώσεις αυτές εκδίδεται ενιαίο πρακτικό για όλες τις 
συνεχόμενες συνεδριάσεις. 

Αρθρο 9 

Η ισχύς της παρούσας απόφασης αρχίζει απο τη δημο¬ 
σίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 16 Ιανουάριου 1995 

Ο ΑΝΑΠΛΗΡΩΤΗΣ ΥΠΟΥΡΓΟΙ 

ΧΡΗΣΤΟΣ ΡΟΚΟΦΥΛΛΟΣ 


_ ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) _ 

ΕΘΙΜΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΙ.ΕΧ 
ΡΑΧ 


Καποδιστρϊου 34 
104 32 

22.3211 ΥΡΕΤΟΚ 
5234312 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινό από β.ΟΟ' έως 13.00' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48 141 

Τμήμα πληροφόρησης: Για το δημοσιεύματα των ΦΕΚ Σολωμοΰ 51 τ ηλ.: 52.25.713-52.49.547 

Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.32ρ 

Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (8οέλιδου η μέρους αυτο ύ) αυξάνεται κστά 50 δρχ. 

Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 


ε) » » » Αναπτυξιακών Πράξεων 

στ) » » » Ν.Π.Δ.Δ. 

ζ) » » » ΠΑΡΑΡΤΗΜΑ 

η) » » » Δελτ. Εμπ.& Βιομ, Ιδ. 

θ) » » » Αν. Ειδικού Δικαστηρίου 

Ο » » » Α.Ε.&Ε.Π.Ε. 

ια) Για όλα τα Τεύχη εκτός ΤΑΕ-ΕΠΕ 


20.000 

40.000 

10.000 

40.000 

25.000 

10.000 

5.000 

10.000 

3.000 

210.000 

110.000 


Κώδικάς αρι6.κατά9εοης στο Δ ημόσιο Ταμείο 3512 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 1.000 

» 2.000 

» 500 

» 2.000 

» 1.250 

» 500 

» 250 

» 500 

» 150 

» 10.500 

» 5.500 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








